**Ministru kabineta noteikumu projekta ,,****Grozījumi** **Ministru kabineta 2011.gada 2.augusta noteikumos Nr.614 „Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai”””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 2.augusta noteikumi Nr.614 „Noteikumi par darbības programmas „Uzņēmējdarbība un inovācijas” papildinājuma 2.2.1.4.2.apakšaktivitāti „Mezanīna aizdevumi investīcijām komersantu konkurētspējas uzlabošanai”” (turpmāk - MK noteikumi Nr.614) ir normatīvais akts, kas nosaka kārtību, kādā tiek īstenota 2.2.1.4.2.apakšaktivitāte „Mezanīna aizdevumi investīcijām komersantu konkurētspējas uzlabošanai” (turpmāk - 2.2.1.4.2.aktivitāte) un prasības 2.2.1.4.2.aktivitātes ieviesējam, atbilstoši kurām tika izvēlēta sabiedrība ar ierobežotu atbildību „Latvijas Garantiju aģentūra” (turpmāk – LGA). Saskaņā ar Ekonomikas ministrijas (turpmāk – EM) 2014.gadā veikto tirgus nepilnību analīzi mezanīna aizdevumu instruments ir nepieciešams, lai nodrošinātu finansējuma pieejamību tiem saimnieciskās darbības veicējiem, kuriem ir nepietiekams nodrošinājums, lai piesaistītu finansējumu no komercbankām vai to meitas sabiedrībām projekta īstenošanai nepieciešamajā apjomā, un ir piemērots tiem saimnieciskās darbības veicējiem, kuriem ir nepieciešami īpaši, saimnieciskās darbības veicēja neto naudas plūsmai atbilstoši aizdevuma atmaksas nosacījumi. Finansējuma apguves veicināšanas nolūkā tiek virzīti grozījumi darbības programmas „Uzņēmējdarbība un inovācijas” papildinājumā (turpmāk – DPP), un ir spēkā stājušies jauni mezanīna programmas valsts atbalsta noteikumi - Ministru kabineta 2014.gada 13.maija noteikumi Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk MK noteikumi Nr.241) -, kas aizstāj spēkā esošos Ministru kabineta 2011.gada 2.augusta noteikumus Nr.613 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.613). Ņemot vērā minēto, ir jāveic vairāku normu grozījumi MK noteikumu Nr.614 ietvaros.Atbilstoši MK noteikumiem Nr.614 2.2.1.4.2.aktivitātē pieejamais finansējums ir noteikts 18 664 271 *euro*. Tiek veikti grozījumi DPP, kas nosaka 2.2.1.4.2.aktivitātei pieejamo finansējumu 18 631 222 *euro* apmērā, kur Eiropas Reģionālās attīstības fonda finansējums (turpmāk – ERAF) ir 15 151 685 *euro* un valsts budžeta finansējums ir 3 479 537 *euro*. Ņemot vērā, ka nav pieļaujama situācija, kad MK noteikumos Nr.614 noteiktais 2.2.1.4.2.aktivitātei pieejamais finansējums, kā arī finansējums sadalījumā pa finansēšanas avotiem pārsniedz faktiski 2.2.1.4.2.aktivitātei pieejamā finansējuma apmēru, kas ir noteikts DPP, līdzšinējais ES fondu finansējums MK noteikumu Nr.614 ietvaros tiek samazināts par 33 049 *euro.* Savukārt,lai nodrošinātu 2007.-2013.gada plānošanas perioda finansējuma apguvi, papildus 18 631 222 *euro* 2.2.1.4.2.aktivitātē ir paredzēts apgūt arī procentu ieņēmumus, kas gūti 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) un 2.2.1.4.2.aktivitātes ietvaros. Procentu ieņēmumi 2.2.1.1.aktivitātē laikā uz 2014.gada 27.martu sastāda 8 623 912,91 *euro* un procentu ieņēmumi 2.2.1.4.2.aktivitātē - 2 525 418,64 *euro*. Procentu ieņēmumu sadalījums pa finansēšanas avotiem 2.2.1.1.aktivitātes un 2.2.1.4.2.aktivitātes ietvaros ir norādīts zemāk redzamajā tabulā. Atbilstoši grozījumiem DPP un procentu ieņēmumiem 2.2.1.1.aktivitātē un 2.2.1.4.2.aktivitātē noteikumu projekts nosaka, ka 2.2.1.4.2.aktivitātē pieejamais publiskais finansējumu ir 18 631 222 *euro*, tajā skaitā ERAF – 15 151 685 *euro* un valsts budžeta finansējums – 3 479 537 *euro*. Savukārt 2.2.1.4.2.aktivitātei pieejamais papildu finansējums, ko veido procentu ieņēmumi no noguldījumiem 2.2.1.1.aktivitātes ietvaros ir 8 623 912,91 *euro* un procentu ieņēmumi 2.2.1.4.2.aktivitātes ietvaros ir 2 525 418,64 *euro*. Jaunie valsts atbalsta noteikumi – MK noteikumi Nr.241 - nodrošinās minētā finansējuma apguvi pilnā apmērā - līdz 2015.gada beigām 2.2.1.4.2.aktivitātes ietvaros ir paredzēts apgūt finansējumu 29 780 554 *euro* apmērā.

|  |  |  |
| --- | --- | --- |
|  | ERAF, *euro* | Valsts budžeta finansējums, *euro* |
| DPP noteiktais finansējums 2.2.1.4.2.aktivitātei | 15 151 685,00 | 3 479 537,00 |
| % ieņēmumi no noguldījumiem 2.2.1.4.2.aktivitātē (izmantota proporcija: ERAF finansējums ir vienāds ar 0,81324161131 daļu no kopējā publiskā finansējuma apmēra) | 2 053 775,52 | 471 643,12 |
| % ieņēmumi no noguldījumiem 2.2.1.1.aktivitātē (izmantota proporcija: ERAF finansējums ir vienāds ar 0,9221472355 daļu no kopējā publiskā finansējuma) | 7 952 517,45 | 671 395,46 |

2013.gada 31.decembrī ir slēgta 2.2.1.3.aktivitāte „Garantijas komersantu konkurētspējas uzlabošanai” (turpmāk – 2.2.1.3.aktivitāte). Atbilstoši EM 2014.gadā veiktajai tirgus nepilnību analīzei ir nepieciešams nodrošināt arī turpmāku garantiju pieejamību saimnieciskās darbības veicējiem, lai sniegtu iespējas saņemt aizdevumu no komercbankām vai to meitas sabiedrībām projekta īstenošanai situācijās, kad saimnieciskās darbības veicējiem nav pietiekams nodrošinājums aizdevuma saņemšanai. Lai izvērtētu turpmākas garantiju izsniegšanas un apgūtā finansējuma attiecināmības iespējas, Finanšu ministrija (turpmāk – FM) 2014.gada 31.janvārī lūdza Eiropas Komisijai sniegt viedokli par garantiju turpmākām izsniegšanas iespējām, ņemot vērā, ka 2.2.1.3.aktivitātes ietvaros ir veiktas finanšu korekcijas. Eiropas Komisija 2014.gada 7.martā sniedza apstiprinošu atbildi, ka turpmāka garantiju izsniegšana, nemainot garantiju programmas mērķi un atbalsta saņēmējus, ir iespējama arī 2.2.1.3.aktivitātes ietvaros, ja sabiedrība ar ierobežotu atbildību „Latvijas Garantiju aģentūra” (turpmāk – LGA) iesniedz jaunu projekta pieteikumu par garantiju programmas īstenošanu 2.2.1.3.aktivitātes ietvaros, kas attiecīgi paredzētu EM izvērtēt projekta pieteikumu un slēgt līgumu ar LGA. Ņemot vērā minēto un izvērtējot alternatīvas iespējas, kā nodrošināt pēc iespējas ātrāku garantiju izsniegšanu un finansējuma apguvi, EM, saskaņojot ar FM, nolēma garantijas turpmāk izsniegt 2.2.1.4.2.aktivitātes ietvaros. Garantiju izsniegšana 2.2.1.4.2.aktivitātes ietvaros nav pretrunā ar Eiropas Komisijas 2014.gada 7.martā sniegto viedokli, un, ņemot vērā, ka šādi LGA nav nepieciešams izstrādāt un iesniegt jaunu projektu, garantiju izsniegšana un attiecināmība tiks nodrošināta ātrāk, nekā tas būtu situācijā, ja garantijas arī turpmāk tiktu izsniegtas 2.2.1.3.aktivitātes ietvaros. Lai veicinātu apguvi, tiek virzīti grozījumi DPP, kas paredz 2.2.1.4.2.aktivitātes ietvaros izsniegt nodrošinājuma garantijas un mezanīna aizdevumus arī apgrozāmo līdzekļu finansēšanai, attiecīgi tiek mainīts 2.2.1.4.2.aktivitātes nosaukums uz „Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”, tiek precizēts 2.2.1.4.2.aktivitātes mērķis un atbalstāmās aktivitātes. Tādejādi noteikumu projekts paredz grozīt normas, kas satur līdzšinējo 2.2.1.4.2.aktivitātes nosaukumu un mērķi. Aizdevums apgrozāmo līdzekļu finansēšanai tiks sniegts saimnieciskās darbības veicēja darbības paplašināšanai, esoša saimnieciskās darbības veicēja produkcijas daudzveidošanai ar jauniem papildu produktiem vai saimnieciskās darbības veicēja vispārējā ražošanas procesa būtiskai maiņai, un nevarēs tikt izmantots esošo kredītsaistību apmaksai. Līdzšinēji garantijas un mezanīna aizdevumi tiek sniegti saimnieciskās darbības veicējiem, kas ietver gan komersantus, gan lauksaimniecības pakalpojumu kooperatīvās sabiedrības. Lai būtu viennozīmīgi saprotams, ka 2.2.1.4.2.aktivitātes ietvaros ir attiecināms tāds finansējums, kas ir izsniegts saimnieciskās darbības veicējiem – komersantiem un lauksaimniecības pakalpojumu kooperatīvajām sabiedrībām –, noteikumu projekts paredz precizēt attiecināmo izmaksu pozīcijas, terminu „komersants” aizstājot ar terminu „saimnieciskās darbības veicējs”. Tāpat arī, lai nodrošinātu finansējuma attiecināmību 2.2.1.4.2.aktivitātes ietvaros izsniegtajām nodrošinājuma garantijām, noteikumu projekts paredz atbilstoši grozīt MK noteikumu Nr.614 11.punktu. Saskaņā ar 2009.gada 30.februāra Ministru kabineta noteikumu Nr.108 „Normatīvo aktu projektu sagatavošanas noteikumi” 137.punktu MK noteikumos Nr.614 10.punktā ir norādīta atsauce uz normatīvo aktu jomu. Savukārt normatīvo aktu nosaukumi, atbilstoši kuriem LGA 2.2.1.4.2.aktivitātes ietvaros pēc šī noteikumu projekta spēkā stāšanās sniegs mezanīna aizdevumus un garantijas, tiks norādītas LGA biznesa plānā, un tie ir šādi:1. kredīta garantijas Latvijas Garantiju aģentūra sniedz atbilstoši Ministru kabineta 2010.gada 26.oktobra noteikumiem Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”;
2. īstermiņa eksporta kredīta garantijas - atbilstoši Ministru kabineta 2009.gada 12.maija noteikumiem Nr.436 „Īstermiņa eksporta kredītu garantēšanas noteikumi”;
3. mezanīna aizdevumus atbilstoši MK noteikumiem Nr.241.

Lai sekmētu finansējuma apguvi, MK noteikumi Nr.241 paredz saimnieciskās darbības veicējiem sniegt atbalstu 100 % apmērā arī investīciju aizdevumu un apgrozāmo līdzekļu aizdevumu strukturēšanas izmaksu, ko veido kredītiestādes vai tās meitas sabiedrības piešķirtā aizdevuma pieteikuma izskatīšanas, aizdevuma noformēšanas vai izsniegšanas komisijas maksa, un ķīlas reģistrācijas izmaksu segšanai, šādām izmaksām nepārsniedzot 50 000 *euro* un 3,5 % no piešķirtā mezanīna investīciju aizdevuma, un 15 000 *euro* un 3,5 % no piešķirtā mezanīna apgrozāmo līdzekļu aizdevuma. Ņemot vērā minēto, tiek precizētas MK noteikumu Nr.614 11.punktā attiecināmo izmaksu pozīcijas, attiecināmo izmaksu pozīcijā paredzot arī mezanīna aizdevumu darījuma strukturēšanas izmaksas kredītiestādē vai tās meitas sabiedrībā un aizdevuma ķīlas reģistrācijas izmaksas saskaņā ar normatīviem aktiem par mezanīna aizdevumiem saimnieciskās darbības veicēju konkurētspējas uzlabošanai. Eiropas Komisijas izstrādātās vadlīnijas par finanšu instrumentu ieviešanu (pieejamas tīmekļa vietnē: <http://ec.europa.eu/regional_policy/thefunds/doc/instruments/jeremie/guidance2012.pdf>) neierobežo šāda atbalsta sniegšanu saimnieciskās darbības veicējam, proti, 4.3.punktā ir atrunāts, ka procentu likmju subsīdijas, garantiju maksas subsīdijas un līdzvērtīgi atbalsta pasākumi, kas šajā gadījumā būtu minētās darījumu strukturēšanas un ķīlas reģistrācijas izmaksas, var tikt attiecinātas kā finansēšanas instrumenta sastāvdaļa, ja šādas izmaksas tiek sniegtas kopā ar ERAF finansētu aizdevumu, kas šajā gadījumā ir mezanīna aizdevums (minētās aizdevumu strukturēšanas izmaksas un ķīlas reģistrācijas izmaksas ir tieši attiecināmas uz izsniegto mezanīna aizdevumu un šāds atbalsts nevar tikt saņemts, ja netiek piešķirts mezanīna aizdevums). Atbalsta darījumu strukturēšanas un ķīlas reģistrācijas izmaksām maksimālais atbalsta apmērs ir ierobežots, un tas nepārsniegs kopējos saimnieciskā darbības veicēja procentu likmes maksājumus par šo noteikumu ietvaros izsniegto mezanīna aizdevumu. Līdzīga pieeja 1.3.1.2. aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros ir saskaņota ar Eiropas Komisijas Nodarbinātības, sociālo lietu un iekļautības ģenerāldirektorātu (turpmāk – DG EMPL), proti, sākotnēji, DG EMPL norādīja uz neattiecināmajām izmaksām, attiecīgi nosakot finanšu korekciju 1.3.1.2.aktivitātes ietvaros saistībā ar granta aizdevuma dzēšanai izmaksām, savukārt Latvijas puse norādīja, ka, tā kā saskaņā ar Regulas Nr.1081/2006 11.panta 1.punktu attiecināmās izmaksas var būt procentu likmes subsīdijas, tad tā retro aktīvi veica pārrēķinu granta aizdevumu dzēšanai pret procentu likmes subsīdiju (abām ir viens mērķis – samazināt finanšu instrumenta, t.i. aizdevuma, procentu maksājuma slogu aizdevuma saņēmējam) un lūdza DG EMPL iekļaut attiecināmo daļu 1.3.1.2.aktivitātes attiecināmajās izmaksās un to deklarēt. Ar 2013.gada 2.augusta vēstuli DG EMPL tam neiebilda. Minētais atbalsts tiks piešķirts kā *de minimis* atbalsts saskaņā ar Regulu Nr.1407/2013.Grozījumi neietekmēs LGA saimnieciskās darbības veicējiem jau izsniegto aizdevumu nosacījumus (izdevumu attiecināmība atbilstoši noteikumu projektam pieļaujama tikai pēc šī noteikumu projekta spēkā stāšanās) un projekta ietvaros atbilstoši MK noteikumiem Nr.614 veiktās darbības. Noteikumu projekts ir labvēlīgāks finansējuma saņēmējam, LGA, jo paredz palielināt projekta īstenošanai pieejamo finansējuma apmēru. LGA ir informēta par noteikumu projektu, un piekrīt veikt atbilstošus grozījumus līgumā un biznesa plānā pēc šī noteikumu projekta spēkā stāšanās. MK noteikumu Nr.614 ietvaros netiks atlasīti jauni 2.2.1.4.2.aktivitātes ieviesēji, un 2.2.1.4.2.aktivitātes ieviešanu arī turpmāk nodrošinās LGA.  |
| 3. | Projekta izstrādē iesaistītās institūcijas | Ekonomikas ministrija  |
| 4. | Cita informācija | Ņemot vērā, ka netiks atlasīts jauns 2.2.1.4.2.aktivitātes ieviesējs, noteikumu projekts neparedz mainīt citas MK noteikumu Nr.614 normas, tajā skaitā neparedz precizēt projekta pieteikumu veidlapu. Pēc grozījumu MK noteikumos Nr.614 spēkā stāšanās tiks veikti atbilstoši grozījumi līgumā ar LGA, projekta iesniegumu veidlapā un biznesa plānā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Paralēli ar šo noteikumu projektu tiek virzīti grozījumi DPP.  |
| 2. | Atbildīgā institūcija | Ekonomikas ministrija |
| 3. | Cita informācija | Pēc noteikumu projekta spēkā stāšanās, tiks veikti atbilstoši grozījumi līgumā ar LGA, projekta iesniegumu veidlapā un biznesa plānā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III un V sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

20.05.2014. 10:08

1842

A.Nicmane

67013203, Agita.Nicmane@em.gov.lv